CELEX: 62019CA0913
Language: et
Date: 2021-05-20 00:00:00
Title: Kohtuasi C-913/19: Euroopa Kohtu (kolmas koda) 20. mai 2021. aasta otsus (Sąd Rejonowy w Białymstoku eelotsusetaotlus – Poola) – CNP spółka z ograniczoną odpowiedzialnością versus Gefion Insurance A/S (Eelotsusetaotlus – Õigusalane koostöö tsiviilasjades – Kohtualluvus ning kohtuotsuste tunnustamine ja täitmine tsiviil- ja kaubandusasjades – Määrus (EL) nr 1215/2012 – Kohtualluvus kindlustusasjade puhul – Artikkel 10 – Artikli 11 lõike 1 punkt a – Võimalus esitada kindlustusandja vastu, kelle alaline elu- või asukoht on liikmesriigis, hagi muus liikmesriigis hageja alalise elukoha kohtusse, kui tegemist on kindlustusvõtja, kindlustatu või soodustatud isiku esitatud hagiga – Artikli 13 lõige 2 – Hagi, mille kahjustatud isik esitab otse kindlustusandja vastu – Isikuline kohaldamisala – Mõiste „kahjustatud isik“ – Kindlustusvaldkonna ettevõtja – Valikuline kohtualluvus – Artikli 7 punktid 2 ja 5 – Mõisted „filiaal“, „esindus“ või „muu üksus“)

12.7.2021   
            
            
               ET
            
            
               Euroopa Liidu Teataja
            
            
               C 278/11
            
         
      Euroopa Kohtu (kolmas koda) 20. mai 2021. aasta otsus (Sąd Rejonowy w Białymstoku eelotsusetaotlus – Poola) – CNP spółka z ograniczoną odpowiedzialnością versus Gefion Insurance A/S
      (Kohtuasi C-913/19) (1)
      
      (Eelotsusetaotlus - Õigusalane koostöö tsiviilasjades - Kohtualluvus ning kohtuotsuste tunnustamine ja täitmine tsiviil- ja kaubandusasjades - Määrus (EL) nr 1215/2012 - Kohtualluvus kindlustusasjade puhul - Artikkel 10 - Artikli 11 lõike 1 punkt a - Võimalus esitada kindlustusandja vastu, kelle alaline elu- või asukoht on liikmesriigis, hagi muus liikmesriigis hageja alalise elukoha kohtusse, kui tegemist on kindlustusvõtja, kindlustatu või soodustatud isiku esitatud hagiga - Artikli 13 lõige 2 - Hagi, mille kahjustatud isik esitab otse kindlustusandja vastu - Isikuline kohaldamisala - Mõiste „kahjustatud isik“ - Kindlustusvaldkonna ettevõtja - Valikuline kohtualluvus - Artikli 7 punktid 2 ja 5 - Mõisted „filiaal“, „esindus“ või „muu üksus“)
      (2021/C 278/15)
      Kohtumenetluse keel: poola
      
         Eelotsusetaotluse esitanud kohus
      
      Sąd Rejonowy w Białymstoku
      
         Põhikohtuasja pooled
      
      
         Hageja: CNP spółka z ograniczoną odpowiedzialnością
      
         Kostja: Gefion Insurance A/S
      
         Resolutsioon
      
      
                  1.
               
               
                  Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ja kohtuotsuste täitmise kohta tsiviil- ja kaubandusasjades artikli 13 lõiget 2 koostoimes selle määruse artikliga 10 tuleb tõlgendada nii, et seda ei kohaldata kohtuvaidluse korral ühelt poolt ettevõtja, kes on omandanud nõude, mis algul kuulus kahjustatud isikule tsiviilvastutuskindlustuse andja vastu, ja teiselt poolt sellesama tsiviilvastutuskindluse andja vahel, mistõttu ei ole sellega vastuolus see, kui kohtualluvus niisuguse vaidluse lahendamiseks põhineb sõltuvalt olukorrast selle määruse artikli 7 punktil 2 või artikli 7 punktil 5.
               
            
                  2.
               
               
                  Määruse nr 1215/2012 artikli 7 punkti 5 tuleb tõlgendada nii, et äriühingut, kes teises liikmesriigis asutatud kindlustusandjaga sõlmitud lepingu alusel tegeleb liikmesriigis viimase nimel ja huvides mootorsõidukite kohustusliku vastutuskindlustuse raames kahju hüvitamisega, tuleb pidada filiaaliks, esinduseks või muuks üksuseks selle sätte tähenduses, kui see äriühing
                  
                              —
                           
                           
                              jätab väljapoole püsivalt mulje, et tegemist on kindlustusettevõtja laiendusega, ja
                           
                        
                              —
                           
                           
                              sellel on juhatus ja varalised vahendid selleks, et ta saaks kolmandate isikutega tehinguid teha ega peaks otse kindlustusandja poole pöörduma.
                           
                        
            
         (1)  ELT C 54, 17.2.2020.